CELEX: 62009TN0010
Language: et
Date: 2009-01-14 00:00:00
Title: Kohtuasi T-10/09: 14. jaanuaril 2009 esitatud hagi — Formula One Licensing versus Siseturu Ühtlustamise Amet — Racing — Live (F1 — Live)

7.3.2009   
            
            
               ET
            
            
               Euroopa Liidu Teataja
            
            
               C 55/47
            
         14. jaanuaril 2009 esitatud hagi — Formula One Licensing versus Siseturu Ühtlustamise Amet — Racing — Live (F1 — Live)
   (Kohtuasi T-10/09)
   (2009/C 55/84)
   Hagiavaldus esitati inglise keeles
   Pooled
   
      Hageja: Formula One Licensing BV (Amsterdam, Madalmaad) (esindaja: advokaat B. Klingberg)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Racing — Live SA (Montpellier, Prantsusmaa)
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 16. oktoobri 2008. aasta otsus asjas R 7/2008-1;
            
         
               —
            
            
               mõista kohtukulud välja kostjalt; ja
            
         
               —
            
            
               mõista Siseturu Ühtlustamise Ameti menetluse kulud välja teiselt menetluspoolelt apellatsioonikojas.
            
         Väited ja peamised argumendid
   
      Ühenduse kaubamärgi taotleja: Teine menetluspool apellatsioonikojas.
   
      Asjaomane ühenduse kaubamärk: Kujutismärk „F1 — Live” kaupadele ja teenustele klassides 16, 38 ja 41.
   
      Vastulause aluseks oleva kaubamärgi või tähise omanik: Hageja.
   
      Vastulause aluseks olev kaubamärk või tähis: rahvusvaheline sõnamärk „F1” (nr 732 134) kaupadele ja teenustele klassides 16, 38 ja 41; Saksamaa sõnamärk „F1” (nr 30 007 412) teenustele klassis 41; Ühendkuningriigi sõnamärk „F1” (nr 2 277 746 D) kaupadele ja teenustele klassides 16 ja 38; ühenduse kujutismärk „F1 Formula 1” (nr 631 531) kaupadele ja teenustele klassides 16, 38 ja 41; muud kaubamärgid nagu „F1 Racing Simulation”, „F1 Pole Position” ja „F1 Pit Stop Café”.
   
      Vastulausete osakonna otsus: Jätta ühenduse kaubamärk registreerimata.
   
      Apellatsioonikoja otsus: Tühistada vaidlustatud otsus, lükata vastulause tagasi ja anda luba ühenduse kaubamärgi registreerimiseks.
   
      Väited: Nõukogu määruse nr 40/94 artikli 8 lõike 1 punkti b rikkumine, kuna apellatsioonikoda leidis ekslikult, et asjaomaste kaubamärkide vahel puudus segiajamise tõenäosus; nõukogu määruse nr 40/94 artikli 8 lõike 5 rikkumine, kuna apellatsioonikoda ei leidnud, et asjaomase kaubamärgi kasutamine ilma tungiva põhjuseta tähendaks hageja varasemate kaubamärkide eristusvõime või maine ärakasutamist ja kahjustamist.